OpenLLM-France/wikimedia huggingface dataset:
# Policia Municipal de Terrassa

La Policia Municipal de Terrassa és el cos policial que depèn de l'ajuntament de Terrassa. Compta amb 145 anys d'història i té com a objectiu, garantir la seguretat a la ciutat, i mantenir una relació amb la ciutadania en temes de sensibilització i educació.
Com totes les policies locals, la Policia Municipal de Terrassa, se li atribueixen funcions de seguretat ciutadana, seguretat viària dintre del nucli urbà, investigacions de delictes contra el patrimoni i bens i sensibilització i educació de la ciutadania.
Des del 2016, l'actual cap de la Policia Municipal de Terrassa, és l'intendent Antoni Flores. Anteriorment, va formar part del cos de Mossos d'Esquadra, on va ser cap de l'àrea d'intervenció i de l'ABP de terrassa des del 2010.
A finals de 2020, la Policia Municipal de Terrassa comptava amb un total de 236 efectius, tot i que la voluntat de l'Ajuntament de Terrassa és ampliar la plantilla del cos en els propers anys.
La prefectura de la Policia Municipal de Terrassa, es troba a l'Avinguda de les Glòries Catalanes número 3. Al mateix edifici s'hi troben també els serveis socials de l'ajuntament de Terrassa.
Actualment, el cos disposa d'una flota de vehicles composta per 25 cotxes patrulla, 51 motocicletes logotipades i 10 vehicles no logotipats.

## Referències

* 1 2 3 4 «https://www.terrassa.cat/es/policia». Arxivat de l'original el 2019-06-26. [Consulta: 29 desembre 2020].
* ↑ Palau, La torre del. «Antoni Flores, cap de la Policia Municipal de Terrassa | La torre del Palau». [Consulta: 29 desembre 2020].
* ↑ «La Policia Municipal de Terrassa estrena 5 cotxes patrulla», 17-12-2018. [Consulta: 29 desembre 2020].
# Monotocheirodon pearsoni

Monotocheirodon pearsoni és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 4,4 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Beni a Bolívia.

## Referències

* ↑ The Taxonomicon (anglès)
* 1 2 3 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Pamban

Pambam o Paumben (de "pambu" que vol dir serp) és un pas o canal artificial que va entre l'illa de Pamban i el continent connectant l'estret de Palk amb el golf de Manaar. La primera proposta per aquest canal la va fer un coronel de nom Manuel Martínez, que ho va proposar a Lushington, col·lector d'un districte del sud i després governador de Madràs; no es va fer res fins al 1822 que el coronel de Haviland va encarregar la prospecció del terreny a Arthur Cotton (després Sir); el 1828 el major Sim va reprendre els treballs i altre cop el tinent Powell i el tinent Ethersey el 1837 i el 1838 es van iniciar les obres que vanen una primera fase van acabar el 1844, però totalment no es van acabar fins al 1877. Una població a la part sud-oest de l'illa va agafar el nom de Pamban i tenia el 1871 prop de 10.000 habitants però acabades les obres el 1881 només van quedar la meitat. L'illa fou anomenada també illa de Pamban, però abans es deia illa de Rameshwaram per la seva població principal, situada a la part oriental; l'illa pertanyia al zamindari de Ramnad.

## Bibliografia

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# San Francisco 49ers

Els San Francisco 49ers, coneguts com els "niners", són una franquícia de futbol americà professional de la National Football League (NFL) de la ciutat de San Francisco (Califòrnia). Són membres de la Divisió Oest de la Conferència Nacional (NFC) dins de l'NFL. Juguen a l'estadi Levi's Stadium i els seus colors són el vermell, el groc or i el negre.

## Història

Els 49ers van començar a jugar el 1946 com a socis fundadors de l'AAFC (All-America Football Conference) i es van unir a l'NFL el 1950 després que l'AAFC es va fusionar amb l'NFL. Va ser la primera franquícia de l'NFL en guanyar cinc Superbowls. Actualment és la segona en nombre de títols després dels Pittsburgh Steelers (6) i empatada amb els Dallas Cowboys amb cinc cada una. És l'únic equip que no ha perdut cap final de la Super Bowl i que a més a més ha guanyat més d'una. També han guanyat cinc campionats de conferència i disset campionats de divisió.
La millor època de la franquícia va ser durant els anys 1980 i principi dels 1990, quan van formar una gran dinastia que li va atorgar cinc títols de la Superbowl, quatre d'ells duarant els anys 1980. Els 49ers van guanyar deu partits o més durant setze temporades seguides. Destaquen els equips notables dels anys 1984 i 1989. En aquests mítics equips van jugar Joe Montana, 3 vegades MVP de la Superbowl (XVI, XIX i XXIV); Ronnie Lott, pro-bowler durant tota la seva carrera; Steve Young, MVP de la Superbowl XXIX i que té la millor mitjana de Quarteback rating de la lliga i Jerry Rice, MVP de la Superbowl XXIII i líder de touchdowns de la història de la lliga.
El nom de 49ers ve del nom donat als cercadors d'or que van arribar al nord de Califòrnia durant l'any 1849 durant l'anomenada Febre de l'or.

## Palmarès

-Campionats de Lliga (5)
* Campionats de Superbowl (5)
1981 (XVI), 1984 (XIX), 1988 (XXIII), 1989 (XXIV), 1994 (XXIX)
-Campionats de Conferència (7)
* NFC: 1981, 1984, 1988, 1989, 1994, 2012, 2019
-Campionats de Divisió (20)
* NFC Oest: 1970, 1971, 1972, 1981, 1983, 1984, 1986, 1987, 1988, 1989, 1990, 1992, 1993, 1994, 1995, 1997, 2002, 2011, 2012, 2019

## Referències

* ↑ Santorsa, Tony. «NFL History: Top 50 QB-WR Tandems of All-Time» (en anglès), 07-12-2011. [Consulta: 3 juny 2022].

## Enllaços externs

* Lloc web oficial dels San Francisco 49ers
* Lloc web oficial de la comunitat de fans dels San Francisco 49ers Arxivat 2010-02-14 a Wayback Machine.
* Sports E-Cyclopedia.com
# Moviment contrari

El moviment contrari és el que es dona entre les diferents veus o parts d'una composició polifònica i contrapuntística quan una d'aquestes veus fa un moviment en un sentit, ja sigui ascendent o descendent i l'altra o una de les altres fa un moviment en sentit oposat o contrari: Una veu fa un moviment ascendent mentre l'altra el fa descendent. És un recurso més important per aconseguir la independència melòdica de les diferents veus que componen un contrapunt.
Tot i que aquesta relació es pot aplicar a més de dues veus, normalment fa referència a les relacions existents entre dues veus, encara que puguin ser dins d'una composició que en té més. L'existència del moviment contrari no pressuposa que els intervals melòdics que fa una de les veus els hagi de fer mimèticament i simètricament l'altra.
Les altres dues possibilitats de relació entre les diverses veus en el contrapunt són el moviment paral·lel i el moviment oblic.

## Referències

* ↑ «Moviment contrari». Gran Enciclopèdia de la Música. Barcelona: Grup Enciclopèdia Catalana.
# Policia Muntada del Canadà

La Reial Policia Muntada del Canadà (Royal Canadian Mounted Police RCMP, col·loquialment: The Mounties i internament:The Force, en anglès i Gendarmerie royale du Canada GRC en francès) és la policia federal i nacional del Canadà. És un símbol del Canadà.
És l'únic cos de policia al món que és a la vegada policia nacional, federal, provincial i municipal, però no és la policia provincial o municipal a Ontario i Quebec. La Policia Muntada procura el compliment de les lleis i moltes altres funcions com la de la protecció del Primer Ministre del govern del Canadà, dels dignataris visitants i de les missions diplomàtiques, perseguir el frau, la falsificació, el terrorisme. Assegurar la seguretat nacional i els serveis de policia internacional. Fins que el 1984 es va crear el Canadian security intelligence service era responsable de les activitats d'intel·ligència i contraespionatge.

## Història

Aquest cos de policia va ser fundat el 1920 per la fusió de la Royal Northwest Mounted Police (RNWMP, fundada el 1873) amb el Dominion Police (fundat el 1868). Va obtenir el prefix de "Reial" pel rei Eduard VII del Regne Unit el 1904. El seu uniforme particular vermell (Red Serge) també data d'aquesta data el seu nom i sigles en anglès i francès són marques registrades.

## Referències

* ↑ «About the RCMP». Rcmp-grc.gc.ca, 30-03-2009. Arxivat de l'original el 2017-07-27. [Consulta: 22 maig 2010].
* ↑ «Trade-marks Act». Laws.justice.gc.ca, 18-05-2010. Arxivat de l'original el 2011-06-05. [Consulta: 22 maig 2010].

## Enllaços externs

* Pàgina oficial de la Royal Canadian Mounted Police
# Madhubala

Madhubala (en devanagari: मधुबाला), nascuda com a Mumtaz Jehan Begum Dehlavi (Delhi, Índia Britànica, 14 de febrer de 1933 - Bombai, Maharashtra, Índia, 23 de febrer de 1969) va ser una actriu de cinema i cantant de l'Índia. Va aparèixer en pel·lícules clàssiques del cinema hindi. Va actuar en unes 70 pel·lícules al llarg de la seva carrera. Avui dia és més reconeguda pel seu paper en la pel·lícula d'època Mughal-i-Azam (1960). Va ser la protagonista més famosa de Bollywood durant els anys cinquanta i seixanta. Ella era especialment famosa per la seva bellesa, tant que la seva actuació realitzada sovint es passava per alt. Va ser una icona del glamour i el 1952 la revista nord-americana Theatre Arts la va nomenar la "major estrella del món". Va patir d'una cardiopatia congènita i es va morir a l'edat de 36 anys.

## Referències

* ↑ Bauer, Patricia «Madhubala, Indian actress». Encyclopædia Britannica [Consulta: 1r juny 2018].
* ↑ Mazumdar, Sanghamitra «When Greece fell in love with Madhubala». RThe Indian Express, 04-02-2018 [Consulta: 1r juny 2018].
# Rasa de Vila-riquer

La Rasa de Vila-riquer és un torrent afluent per la dreta de la Riera de Navel.

## Municipis per on passa

Des del seu naixement, la Rasa de Vila-Riquer passa successivament pels següents termes municipals.
Municipis :
| | Longitud (en m.) | % del recorregut |
| Per l'interior del municipi de Montclar | 1.916 | 65,71% |
| Fent de frontera entre Montmajor i Montclar | 1.000 | 34,29% |

## Xarxa hidrogràfica

La xarxa hidrogràfica de la Rasa de Vila-riquer està integrada per 11 cursos fluvials que sumen una longitud total de 7.396 m.

### Distribució per termes municipals
## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ La suma de les longituds de cada terme municipal pot ser superior a la longitud total de la xarxa perquè els trams en els quals algun curs fluvial fa de frontera entre dos termes municipals, es comptabilitzen en els dos municipis fronterers.
# Parun

Parun és una petita ciutat de l'Afganistan capital del districte del mateix nom i de la província de Nuristan, a l'Afganistan, en territori de la tribu vasi i a la vora del riu que porta el nom de la ciutat, vall coneguda també com a vâs'i gul. Es cultiven cereals i es pasturen ramats a les muntanyes. La vall del Parun era el centre de la religió preislàmica fins a la conquesta afganesa i conversió a l'islam de 1896 i hi havia el temple del deu creador Imro al llogaret d'Üš'üt.
# Lucas (Texas)

Lucas és una població dels Estats Units a l'estat de Texas. Segons el cens del 2000 tenia 2.890 habitants.

## Demografia

Segons el cens del 2000, Lucas tenia 2.890 habitants, 945 habitatges, i 855 famílies. La densitat de població era de 121,3 habitants/km².
Dels 945 habitatges en un 44,9% hi vivien nens de menys de 18 anys, en un 83,2% hi vivien parelles casades, en un 4% dones solteres, i en un 9,5% no eren unitats familiars. En el 7,5% dels habitatges hi vivien persones soles l'1,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,06 i el nombre mitjà de persones que vivien en cada família era de 3,22.
Per edats la població es repartia de la següent manera: un 30,2% tenia menys de 18 anys, un 5,3% entre 18 i 24, un 28,8% entre 25 i 44, un 29,1% de 45 a 60 i un 6,6% 65 anys o més.
L'edat mediana era de 39 anys. Per cada 100 dones de 18 o més anys hi havia 97,9 homes.
La renda mediana per habitatge era de 100.220 $ i la renda mediana per família de 101.014 $. Els homes tenien una renda mediana de 72.471 $ mentre que les dones 38.182 $. La renda per capita de la població era de 34.020 $. Aproximadament el 3,9% de les famílies i el 4,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lucas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Lucas». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Luis Collado

* No s'ha de confondre amb Lluís Collado.
Luis Collado (Lebrija, Andalusia, segle XVI) va ser un enginyer de l'exèrcit espanyol a Itàlia durant el regnat de Felip II. Es desconeix la seua data de naixement i el lloc i la data de la seua mort. Ell mateix fa constar en el seu llibre que era «enginyer del reial exèrcit de Llombardia i Piemont», després d'haver servit com a soldat al castell de Milà. El 1586 publicà a Venècia, en italià, Prattica manuale dell'artiglieria, que es considera el primer manual sistemàtic sobre la matèria. El llibre conté una exposició de l'art de la guerra en general, descripcions de diversos enginys i un estudi detallat sobre la fosa i construcció de canons, la fabricació i el maneig de les pólvores i l'ús d'explosius per a «volar les fortaleses i muntanyes», i tot això corroborat per una llarga experiència. En la part dedicada a la balística, segueix les teories exposades per Niccolò Tartaglia en La Nova Scientia, però en discrepa en alguns aspectes, basant-se en els seus propis experiments.

## Obres

* Prattica manuale dell'artiglieria, dove si tratta de l'eccellenza, & origine dell'Arte Militare, e delle Machine usate da gli antichi, etc. Venècia, Pietro Dusinelli, 1586 (reedicions: Milà, 1606 i 1641)
* Plática manual de Artillería, en la qual se tracta de la excelencia de el arte militar, y origen de ella, y de las máquinas con que los antiguos començaron a usarla, etc. Milà, Pablo Gotardo Poncio, 1592 (versió en castellà, molt ampliada, del títol anterior)

## Referències

* ↑ Vigón, J. Historia de la artillería española. Madrid: CSIC, 1947, vol. 2, p. 274-275 i 277.
* ↑ Sepúlveda, Jesús. «Diálogo y ciencia militar en la 'Plática manual de artillería' de Luis Collado». A: Mario Rizzo i Giuseppe Mazzocchi, eds. La espada y la pluma. Il mondo militare nella Lombardia spagnola cinquecentesca. Viareggio, Lucca: M. Baroni, 2000, p. 461-481. ISBN 9788882091408.
* ↑ López Piñero, José María, et al.. Diccionario histórico de la ciencia moderna en España. Barcelona: Península, 1983, vol. 1, s.v. Collado de Lebrija, Luis. ISBN 9788429719550.
* ↑ García Hourcade, Juan Luís. «From Tartaglia to Lechuga. The artillery engineer». A: Alicia Cámara Muñoz and Bernardo Revuelta Pol (eds.). Renaissance engineers (en (anglès)). Fundación Juanelo Turriano, 2014, p. 62. Arxivat 2017-01-18 a Wayback Machine.

## Enllaços externs

* Víctor Navarro Brotons, «Collado de Lebrija, Luis», en: La web de las biografías
* «Collado de Lebrixa, Luys», en Dicter
# Manuel Torres

Manuel Torres és el nom dels següents personatges:
* Manuel Torres Campañá (Cervera, 1891? - ?), professor mercantil i polític republicà espanyol, diputat membre del Congrés dels Diputats d'Espanya
* Manuel Torres Caturla (Torremolinos, Andalusia, 1989), futbolista espanyol que juga de defensa
* Manuel Torres Izquierdo, advocat i polític català
* Manuel Torres Martínez (Marín, Pontevedra, 1901 - 1995), mestre i pintor gallec
* Manuel de Torres y Martínez (La Unión, - Almoradí, 1960), jurista espanyol, acadèmic de la Reial Acadèmia de Ciències
* Manuel Torres Hervás (Vilches, 1917 - Benaixeve, 1947), militar republicà i guerriller mort per la Guàrdia Civil
* José Manuel Torres Orenga (La Vall d'Uixó, 1962), futbolista valencià que ocupava la posició de defensa
* Pedro Manuel Torres (Huambo, 1982), futbolista angolès de la dècada de 2000
* Víctor Manuel Torres Mestre (Madrid, 1970), futbolista madrileny què jugava de defensa
# Manuel Torres Campañá

Manuel Torres Campañá (Cervera, 1891? -) va ser un professor mercantil i polític republicà espanyol, diputat membre del Congrés dels Diputats d'Espanya per la província de Madrid durant dues legislatures del període republicà
Diputat per elecció parcial de 12 de juliol com a membre del Partit Republicà Radical. Al setembre de 1934 s'integra en Unió Republicana. En les eleccions generals espanyoles de 1936 va ser escollit diputat per la circumscripció de la província de Madrid en la candidatura del Front Popular, obtenint 99.655 vots de 176.902 emesos, sent el candidat més votat de la seva circumscripció. Durant la guerra civil espanyola fou Delegat del Govern als Canals del Lozoya.
Forma part del govern republicà de José Giral format en l'exili el mes d'agost de 1945, ocupant la cartera de Governació, continuant el càrrec després de la remodelació d'abril de 1946 fins a febrer de 1947. Com a responsable d'Emigració, forma part a l'agost de 1947 del govern de Álvaro de Albornoz fins a la seva remodelació al febrer de 1949.

## Col·leccions documentals

Depositada en la Fundación Pablo Iglesias es troba la col·lecció documental corresponent a Torres Campañá, Manuel.

## Referències

* ↑ Moviments Migratoris del Ministeri de Cultura
* ↑ Congrés dels Diputats: Índex Històric de Diputats 1810-1977 Consultat el 20 de març de 2012.
* ↑ Eleccions 16.2.1936 Consultat el 20 de març de 2012.
* ↑ ABC-Madrid, 1 d'octubre de 1936
* ↑ GOVERNS DE LA REPÚBLICA EN L'EXILI, a la Biblioteca Cervantes Virtual
* ↑ Arxiu documental Fundación Pablo Iglesias
# MAI Moscou

El MAI Moscou és un equip d'handbol de Moscou fundat l'any 1930 vinculat a la Universitat Estatal d'Aviació de Moscou. Fou un dels grans dominadors de l'handbol nacional dels anys 70, dècada en què també s'imposà a nivell internacional en la Copa d'Europa d'handbol de 1973 i la Recopa d'Europa d'handbol de 1977, perdent a més la final de la Copa d'Europa d'handbol de 1974.

## Palmarès

* 1 Copa d'Europa: 1973
* 1 Recopa d'Europa: 1977
* 8 Lligues soviètiques: 1960, 1965, 1968, 1970, 1971, 1972, 1974 i 1975
# Manny Edmonds

Manuel Edmonds (Manny), nascut el 12 d'abril de 1977 a Ashburton (Nova Zelanda), és un jugador de rugbi a 15 neozelandès. Ha jugat amb la selecció nacional d'Austràlia i ocupa al lloc de mig d'obertura o darrere a l'USAP (1,82 m per a 94 kg).

## Carrera
### En club

* 2001-2002 : New South Wales Waratahs (Austràlia)
* 2002-2007 : USAP Perpinyà (França)
* des de 2007 : Aviron bayonnais (França)

### En equip nacional

* Ha estat una vegada internacional amb l'equip d'Austràlia el 22 de setembre de 1998 contra l'equip de Tonga.

## Palmarès
### En club

* Finalista del Campionat de França de rugbi a 15: 2004

### En equip nacional

* 2 seleccions en equip d'Austràlia en 1998 i 2001
* 2 proves, 1 penalitat, 5 transformacions (23 punts)
* Equip amb Austràlia A : 1 selecció el 2002 (França A)

### Personal

* Escollit jugador millor del Top 16 pels seus companys: 2004

## Enllaços externs

* Perfil del jugador a lequipe.fr Arxivat 2008-12-01 a Wayback Machine.
* Estadístiques a itsrugby.fr
# Manny Ayulo

Manny Ayulo fou un pilot estatunidenc de curses automobilístiques nascut el 20 d'octubre del 1921 a Burbank, Califòrnia.
Ayulo va córrer a la Champ Car a les temporades 1949-1954 incloent-hi la cursa de les 500 milles d'Indianapolis d'aquests anys (menys 1950).
Manny Ayulo va morir en un accident el 16 de maig del 1955 als entrenaments per la cursa a Indianapolis, Indiana.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1949 | 52 | 33 | 125.799 | 33 | 28 | 24 | 0 | Motor |
| 1951 | 9 | - | - | - | 3* | 200 | 11 | Va acabar |
| 1952 | 8 | 28 | 135.982 | 10 | 20 | 184 | 0 | A 16 voltes |
| 1953 | 88 | 4 | 136.384 | 15 | 13 | 184 | 0 | A 16 Voltes |
| 1954 | 88 | 22 | 138.164 | 23 | 13 | 197 | 0 | A 3 Voltes |
| Totals | Totals | Totals | Totals | Totals | Totals | 589 | 11 | |
| Curses | 4 |
| Poles | 0 |
| Voltes líder | 11 |
| Victòries | 0 |
| Top 5 | 1 |
| Top 10 | 1 |
| Retirades | 2 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Manny Ayulo va participar en 4 curses de F1, debutant al Gran Premi d'Indianapolis 500 del 1951.

### Palmarès a la F1

* Participacions: 4
* Poles: 0
* Voltes Ràpides: 0
* Victòries: 0
* Pòdiums: 1 (compartit)
* Punts vàlids per la F1: 2
# Manuel González i Vilart

Manuel González i Vilart (Tarragona, 8 de juliol de 1862 - ?) fou un advocat i polític català, diputat al Congrés dels Diputats durant la restauració borbònica.

## Trajectòria

Conegut advocat criminalista, el 1906 va defensar els Magatzems Jorba en un conflicte amb els seus treballadors del comerç.
Fou elegit diputat pel districte d'Igualada pel Partit Conservador (fracció datista) a les eleccions generals espanyoles de 1914 i 1916.

## Notes

* ↑ Ma Jesús Espuny Tomás,Guillermo García González,Olga Paz Torres. Los obreros del comercio: Un análisis histórico-jurídico de la dependencia mercantil catalana. Madrid: Dykinson, 2011, p.60.

## Enllaços externs

* Fitxa del Congrés dels Diputats (castellà)